|  |
| --- |
| PATVIRTINTAKlaipėdos miesto savivaldybės tarybos 2022 m. vasario 22 d. sprendimu Nr. T2‑33 |
| (Klaipėdos miesto savivaldybės tarybos |
| 2022 m. birželio 22 d. sprendimo Nr. T2-154 |
| redakcija) |

**FINANSAVIMO LĖŠŲ, SKIRTŲ KLAIPĖDOS MIESTO SAVIVALDYBĖS VIETINĖS REIKŠMĖS KELIAMS IR GATVĖMS,** **DVIRAČIŲ IR PĖSČIŲJŲ TAKAMS, DAUGIABUČIŲ NAMŲ KIEMŲ VIDAUS KELIAMS (GATVĖMS) IR JŲ AUTOMOBILIŲ STOVĖJIMO AIKŠTELĖMS ĮRENGTI, TIESTI, REKONSTRUOTI, TAISYTI (REMONTUOTI) NAUDOJIMO IR SKIRSTYMO, OBJEKTŲ EILIŠKUMO**

**NUSTATYMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Finansavimo lėšų, skirtų Klaipėdos miesto savivaldybės vietinės reikšmės keliams ir gatvėms, dviračių ir pėsčiųjų takams, daugiabučių namų kiemų vidaus keliams (gatvėms) ir jų automobilių stovėjimo aikštelėms įrengti, tiesti, rekonstruoti, taisyti (remontuoti), naudojimo ir skirstymo, objektų eiliškumo nustatymo tvarkos aprašas (toliau – Aprašas) nustato Kelių priežiūros ir plėtros programos (toliau – KPPP), Europos Sąjungos (toliau – ES) fondų ir Klaipėdos miesto savivaldybės (toliau – Savivaldybė) biudžeto finansavimo lėšų, skirtų Savivaldybės vietinės reikšmės keliams ir gatvėms, dviračių ir pėsčiųjų takams ir daugiabučių namų kiemų vidaus keliams (gatvėms) ir jų automobilių stovėjimo aikštelėms (toliau – Susisiekimo infrastruktūra), taisyti (remontuoti), skirstymo tvarką, panaudojimą ir atsiskaitymą už asignavimus, planuojamų tiesti, rekonstruoti, taisyti (remontuoti) objektų eiliškumo nustatymo tvarką.
2. Aprašas parengtas vadovaujantis Lietuvos Respublikos kelių įstatymu, Lietuvos Respublikos vietos savivaldos įstatymo 6 straipsnio 22 ir 32 punktais, Lietuvos Respublikos kelių priežiūros ir plėtros programos finansavimo įstatymu, Kelių priežiūros ir plėtros programos finansavimo lėšų naudojimo tvarkos aprašu, patvirtintu Lietuvos Respublikos Vyriausybės 2005 m. balandžio 21 d. nutarimu Nr. 447 „Dėl Lietuvos Respublikos kelių priežiūros ir plėtros programos finansavimo įstatymo įgyvendinimo“.
3. Aprašu siekiama užtikrinti Savivaldybės Susisiekimo infrastruktūros gerą būklę ir tinkamą finansavimo lėšų, skirtų Susisiekimo infrastruktūrai įrengti, tiesti, rekonstruoti, taisyti (remontuoti), paskirstymą ir naudojimą.
4. Objektai, kurie yra įtraukti į Savivaldybės 2022–2024 metų strateginį veiklos planą, yra pirmumo tvarka įtraukiami į prioritetinius sąrašus (toliau – Prioritetiniai sąrašai).

**II SKYRIUS**

**PAGRINDINĖS APRAŠO SĄVOKOS**

5. **Darbo grupė** – Savivaldybės administracijos direktoriaus įsakymu sudaryta specialistų grupė, kuri vertina susisiekimo infrastruktūros dangų būklę pagal Darbo grupės reglamente patvirtintus kriterijus ir teikia savo išvadas komisijai.

6. **Komisija** – Savivaldybės administracijos direktoriaus įsakymu iš 5 asmenų sudaryta komisija, kuri nagrinėja Susisiekimo infrastruktūros reitingavimo kriterijus ir sudaro Prioritetinius sąrašus bei teikia juos tvirtinti Savivaldybės administracijos direktoriui.

7. **Objektų sąrašas** – Susisiekimo infrastruktūros objektų sąrašas, kurių statyba, rekonstrukcija ar remontas vadovaujantis Kelių priežiūros ir plėtros programos finansavimo lėšų naudojimo tvarkos aprašu, patvirtintu Lietuvos Respublikos Vyriausybės 2005 m. balandžio 21 d. nutarimu Nr. 447 „Dėl Lietuvos Respublikos kelių priežiūros ir plėtros programos finansavimo įstatymo įgyvendinimo“, bus finansuojama KPPP lėšomis.

8. **Prioritetinis sąrašas** – Susisiekimo infrastruktūros trejų metų sąrašas, sudarytas vadovaujantis Aprašo prieduose išdėstytais kriterijais.

9. **Susisiekimo infrastruktūra** – Klaipėdos miesto savivaldybės vietinės reikšmės keliai ir gatvės, dviračių ir pėsčiųjų takai, daugiabučių namų kiemų vidaus keliai (gatvės) ir jų automobilių stovėjimo aikštelės.

10. **Viešosios įstaigos** – ligoninės, bendrojo ugdymo ir ikimokyklinio ugdymo įstaigos.

**III SKYRIUS**

**SĄRAŠŲ TEIKIMAS**

11. Iki einamųjų metų rugsėjo 15 d. už Susiekimo infrastruktūrą atsakingi Savivaldybės administracijos padaliniai komisijai pateikia šiuos preliminarius sąrašus:

11.1. planuojamos įrengti, statyti, rekonstruoti ar kapitališkai remontuoti Susisiekimo infrastruktūros sąrašus, kuriuose nurodoma planuojamų atlikti darbų apimtis, objekto schema, matmenys ar projektiniai pasiūlymai;

11.2. Susisiekimo infrastruktūros paprastojo remonto sąrašus.

12. Vietinės reikšmės kelių (gatvių) su žvyro danga remonto darbų eiliškumo sąrašas sudaromas, vadovaujantis Savivaldybės tarybos 2019 m. spalio 24 d. sprendimu Nr. T2-313 „Dėl Klaipėdos miesto savivaldybės vietinės reikšmės kelių ir gatvių su žvyro danga remonto darbų eiliškumo kriterijų nustatymo tvarkosaprašo patvirtinimo“ patvirtintu aprašu.

**IV SKYRIUS**

**SUSISIEKIMO INFRASTRUKTŪROS PRIORITETINIŲ SĄRAŠŲ SUDARYMAS**

13. Visus 11 punkte nurodytus preliminarius sąrašus nagrinėja ir vertina komisija Susisiekimo infrastruktūros įrengimo, tiesimo, rekonstravimo, taisymo (remonto) trejų metų laikotarpiui Prioritetiniams sąrašams sudaryti.

14. Komisija vertina objektus balais pagal šiuos atrankos kriterijus (Aprašo 1 priedas):

|  |  |
| --- | --- |
| **Eil. Nr.** | **Vietinės reikšmės kelių ir gatvių atrankos vertinimo kriterijai** |
| 1. | Kelio (gatvės) kategorija |
| 2. | Susisiekimas |
| 3. | Kelio (gatvės) fizinė būklė |
| 4. | Darbų tęstinumas |
| 5. | Keliai (gatvės) įtraukti į strateginius ilgalaikius planus |

15. Jei keli objektai surenka vienodą balų skaičių, pirmenybė teikiama tiems objektams, kurių, vadovaujantis Nekilnojamojo turto centrinio duomenų banko išrašo duomenimis, statybos pradžios metai yra ankstesni.

16. Komisija vertina objektus balais pagal šiuos atrankos kriterijus (Aprašo 2 priedas):

|  |  |
| --- | --- |
| **Eil. Nr.** | **Daugiabučių namų kiemų vidaus kelių (gatvių) ir jų automobilių stovėjimo aikštelių atrankos vertinimo kriterijai** |
| 1. | Darbų tęstinumas |
| 2. | Kiemo (-ų) dangos būklė |
| 3. | Bendra kiemo (-ų) būklė |
| 4. | Daugiabučių namų dalyvavimas modernizavimo programoje |
| 5. | Susisiekimas |

17. Jei keli objektai surenka vienodą balų skaičių, pirmenybė teikiama tiems objektams, kuriuose planuojama įrengti daugiau naujų automobilių statymo vietų.

18. Komisija vertina objektus balais pagal šiuos atrankos kriterijus (Aprašo 3 priedas):

|  |  |
| --- | --- |
| **Eil. Nr.** | **Dviračių ir pėsčiųjų takų atrankos vertinimo kriterijai** |
| 1. | Darbų tęstinumas ir rišlumas |
| 2. | Dangos būklė |
| 3. | Susiekimas su viešosiomis įstaigomis |
| 4. | Dviračių ir pėsčiųjų takai įtraukti į ilgalaikius planus |

19. Jei keli objektai surenka vienodą balų skaičių, pirmenybė teikiama tiems objektams, kurių planuojama remontuoti apimtis didesnė.

20. Darbo grupė įvertina gatvių ir kiemų dangų būklę pagal Darbo grupės reglamente patvirtintus kriterijus ir teikia savo išvadas komisijai.

21. Komisija, vadovaudamasi 14, 16 ir 18 punktuose nustatytais kriterijais, balų sumos mažėjimo tvarka sudaro Susisiekimo infrastruktūros Prioritetinius sąrašus trejų metų laikotarpiui.

22. Kitų metų Susisiekimo infrastruktūros sąrašas sudaromas atsižvelgiant į planuojamų skirti kitų metų finansavimo lėšų, skirtų savivaldybių institucijų valdomiems vietinės reikšmės keliams, dydį, paskirstant lėšas proporcingai:

22.1. statyti, rekonstruoti ar kapitališkai remontuoti vietinės reikšmės kelių (gatvių) Prioritetiniam sąrašui – ne mažiau kaip 30 proc.;

22.2. statyti, rekonstruoti ar remontuoti vietinės reikšmės kelių (gatvių) su žvyro danga Prioritetiniam sąrašui – ne daugiau kaip 20 proc.;

22.3. statyti, rekonstruoti ar remontuoti dviračių ir pėsčiųjų takų Prioritetiniam sąrašui – ne daugiau kaip 10 proc.;

22.4. statyti, rekonstruoti ar remontuoti daugiabučių namų kiemų vidaus kelių (gatvių) ir jų automobilių stovėjimo aikštelių Prioritetiniam sąrašui – ne daugiau kaip 10 proc.;

22.5. remontuoti vietinės reikšmės kelių (gatvių) Prioritetiniam sąrašui – ne mažiau kaip 30 proc.

23. Sudaryti Prioritetiniai sąrašai teikiami tvirtinti Savivaldybės administracijos direktoriui iki einamųjų metų spalio 1 d.

24. Kiekvienais metais Prioritetiniai sąrašai komisijos posėdžio metu tikslinami, atliekamas sąrašuose esančių ir naujų objektų vertinimas.

25. Sudarant kito laikotarpio Prioritetinius sąrašus, pirmumo tvarka įtraukiami tie objektai, kurie jau buvo finansuojami praėjusių Prioritetinių sąrašų įgyvendinimo laikotarpiu, tačiau darbai nebuvo užbaigti.

26. Prioritetiniai sąrašai viešai skelbiami Savivaldybės interneto svetainėje.

**V SKYRIUS**

**LĖŠŲ PASKIRSTYMO IR NAUDOJIMO TVARKA**

1. KPPP finansavimo lėšos naudojamos:

27.1. asignavimų dalis iš Savivaldybei einamaisiais metais skirtų lėšų paskirstoma vietinės reikšmės keliams, gatvėms ir (ar) kelių statiniams projektuoti, tiesti (statyti), rekonstruoti, kapitališkai remontuoti ir saugaus eismo priemonėms įrengti ir teisinei registracijai būtinoms procedūroms atlikti, kaip nurodyta Kelių priežiūros ir plėtros programos finansavimo lėšų naudojimo tvarkos apraše, patvirtintame Lietuvos Respublikos Vyriausybės 2005 m. balandžio 21 d. nutarimu Nr. 447 „Dėl Lietuvos Respublikos kelių priežiūros ir plėtros programos finansavimo įstatymo įgyvendinimo“;

27.2. likusi nuo Aprašo 27.1 papunktyje paskirstytų lėšų asignavimų dalis, išskaičiavus lėšas, reikalingas sumokėti už žiemos laikotarpiu atliktus darbus, paskirstoma kelių, gatvių ir (ar) kelių statinių priežiūrai ir paprastojo remonto darbams atlikti;

27.3. Savivaldybei einamaisiais metais skirtas KPPP finansavimo lėšas, tarp objektų sąraše nurodytų ir Savivaldybės tarybos pritartų vietinės reikšmės kelių, gatvių ir kelio statinių (toliau – objektai), vadovaujantis Aprašo 27.1 ir 27.2 papunkčiais, savo įsakymu paskirsto ir perskirsto Savivaldybės administracijos direktorius;

27.4. KPPP finansavimo lėšos naudojamos, kaip nurodyta Kelių priežiūros ir plėtros programos finansavimo lėšų naudojimo tvarkos apraše, patvirtintame Lietuvos Respublikos Vyriausybės 2005 m. balandžio 21 d. nutarimu Nr. 447 „Dėl Lietuvos Respublikos kelių priežiūros ir plėtros programos finansavimo įstatymo įgyvendinimo“.

28. ES struktūrinių fondų lėšos Savivaldybei skiriamos ir naudojamos vadovaujantis finansavimą administruojančių institucijų (agentūrų) patvirtintais aprašais, taisyklėmis ar kitais normatyviniais dokumentais.

29. Savivaldybės biudžeto lėšų panaudojimą nusako Lietuvos Respublikos biudžeto sandaros įstatymas, Lietuvos Respublikos valstybės biudžeto ir savivaldybių biudžeto sudarymo ir vykdymo taisyklės, patvirtintos Lietuvos Respublikos Vyriausybės 2001 m. gegužės 14 d. nutarimu Nr. 543 „Dėl Lietuvos Respublikos valstybės biudžeto ir savivaldybės biudžetų sudarymo ir vykdymo taisyklių patvirtinimo“.

30. Privačios fizinių ir (ar) juridinių asmenų lėšos, naudojamos įgyvendinant prašyme nurodytus objektus.

31. Kitos finansavimo lėšos, skirtos Savivaldybės vietinės reikšmės transporto infrastruktūros vystymui, naudojamos vadovaujantis finansavimą skyrusių institucijų patvirtintais aprašais, taisyklėmis ar kitais normatyviniais dokumentais.

**VI SKYRIUS**

**KPPP LĖŠOMIS FINANSUOJAMŲ OBJEKTŲ SĄRAŠO SUDARYMAS**

1. Vadovaudamiesi Savivaldybės administracijos direktoriaus praėjusiais metais patvirtintais Prioritetiniais sąrašais, Savivaldybės administracijos atsakingi padaliniai sudaro KPPP lėšomis finansuojamų Susisiekimo infrastruktūros įrengimo, tiesimo, rekonstravimo, taisymo (remonto) einamaisiais metais objektų sąrašus (toliau – Objektų sąrašai) ir pateikia juos tvirtinti Savivaldybės administracijos direktoriui. Savivaldybės administracija Objektų sąrašus, finansuojamus KPPP lėšomis, suderina su VĮ Lietuvos automobilių kelių direkcija (toliau – LAKD).
2. Pasirašiusi finansavimo sutartį su finansavimą skyrusia institucija, Savivaldybės administracija atlieka darbų ir paslaugų viešuosius pirkimus Lietuvos Respublikos viešųjų pirkimų įstatymo nustatyta tvarka.
3. Objektams, esantiems Prioritetiniuose sąrašuose, tačiau nefinansuojamiems KPPP lėšomis, lėšos skiriamos iš Savivaldybės biudžeto.

**VII SKYRIUS**

**DARBŲ ATLIKIMO IR ATSISKAITYMO TVARKA**

1. Darbams atlikti ir paslaugoms teikti Savivaldybės administracija pasirašo rangos darbų ir paslaugų sutartis su viešųjų pirkimų laimėtojais.
2. Darbai ir paslaugos atliekami Lietuvos Respublikos statybos įstatymo ir kitų teisės aktų nustatyta tvarka per sutartyje nustatytą terminą.

**VIII SKYRIUS**

**BAIGIAMOSIOS NUOSTATOS**

1. Savivaldybės administracijos padalinių, atsakingų už Susisiekimo infrastruktūros tvarkymą, specialistai kartu su specialistais, atsakingais už viešųjų pirkimų vykdymą, organizuoja projektinės dokumentacijos parengimą, viešuosius pirkimus, sutarčių sudarymą su rangovais (tiekėjais), statybos darbų techninę priežiūrą, atliktų darbų priėmimą, statybos užbaigimo procedūras, teikia ataskaitas apie lėšų panaudojimą ir atliktus darbus LAKD.
2. Savivaldybės administracijos Apskaitos skyrius, vadovaudamasis sutartyse numatytomis sąlygomis ir terminais, taip pat rangovų (tiekėjų) atsiskaitymo dokumentais, atsiskaito su rangovais (tiekėjais) pagal sutartis, tvarko KPPP ir Savivaldybės biudžeto lėšų apskaitą pagal Lietuvos Respublikos buhalterinės apskaitos įstatymą ir kitus teisės aktus, teikia LAKD KPPP lėšų išlaidų sąmatą ir išlaidų sąmatos įvykdymo ataskaitas.
3. KPPP, ES fondų ir Savivaldybės biudžeto lėšų panaudojimo pagal paskirtį kontrolė atliekama teisės aktų nustatyta tvarka.
4. Aprašas keičiamas ir pripažįstamas netekusiu galios Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_